Wie is ons | Solidariteit Navorsing
Jy is hier: Tuis / Wie is ons
Oor die Solidariteit Navorsingsinstituut
Die Solidariteit Navorsingsinstituut (SNI) is 'n navorsingsinstelling en denksentrum van Solidariteit wat fokus op die formulering en bevordering van openbare beleid wat gebaseer is op die beginsels van –
die beskerming van die Grondwet en die regstaat;
die beskerming en bevordering van die beginsels van die vrye mark;
die onaantasbaarheid van eiendomsreg, individuele regte en vryhede;
gelyke regte vir alle kulturele en taalgemeenskappe; en
verantwoordelike en beperkte regering, en gelyke regte vir werkers en vakbonde.
Die SNI is in besonder gemoeid met die ontleding van bestaande en nuwe regeringsbeleid en regeringsoptrede of die gebrek daaraan en die lewer van kommentaar en voorstelle daaroor. Die SNI gee uitvoering aan hierdie missie deur die lewering van grondige, akkurate navorsing en die aanbieding hiervan deur middel van publikasies, wysigingswetsontwerpe, konferensies, debatsforums, nuusbriewe en 'n webtuiste.
Die SNI bied verder navorsingsbystand aan die Solidariteit Beweging op 'n wye front met die doel om die Solidariteit Beweging te ondersteun en te bemagtig om sy strategiese beplanning uit te voer. Velde van navorsing sluit in arbeidsverhoudinge en arbeidsbeleid; politieke ekonomie; politieke ideologie; maatskaplike kwessies; grondwetlike en arbeidsreg; energiesake; kultuur; taal; geskiedenis; en Christelike demokrasie.